《春日集里中耆旧于南湖之观堂喜邱舍人含三初归因招入社次韵 其二》
明代·李邺嗣

烟屿湖南春鸟鸣，垂杨几日拂江城。望中衡宇归陶令，战后山川过步兵。

古寺传瓷寻地僻，故人剪韭集天晴。益州遗老今犹在，重与相看鹄发明。

作者简介：（1622—1680）明末清初浙江鄞县人，原名文胤，以字行，号杲堂。明诸生。入清，踪迹多在僧寺野庙。以地方文献零落，集《甬上感旧诗》，搜寻颇费心力。文章多记明清之际事。才名甚著，与徐振奇等号为南湖九子。有《杲堂诗钞》及《文钞》。